CELEX: 62020TN0469
Language: sk
Date: 2020-07-21 00:00:00
Title: Vec T-469/20: Žaloba podaná 21. júla 2020 – Holandsko/Komisia

19.10.2020   
            
            
               SK
            
            
               Úradný vestník Európskej únie
            
            
               C 348/22
            
         
      Žaloba podaná 21. júla 2020 – Holandsko/Komisia
      (Vec T-469/20)
      (2020/C 348/31)
      Jazyk konania: holandčina
      
         Účastníci konania
      
      
         Žalobca: Holandské kráľovstvo (v zastúpení: M. Bulterman, J. Langer a M. de Ree, splnomocnení zástupcovia)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Európskej komisie C(2020) final 2998 z 12. mája 2020 týkajúce sa schémy pomoci SA.54537 (2020/NN) – Holandsko, Zákaz uhlia na výrobu elektrickej energie v Holandsku,
               
            
                  —
               
               
                  uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na nesprávnom uplatnení článku 107 ods. 1 ZFEÚ, keďže Komisia vychádzala z toho, že Vattenfall bola poskytnutá výhoda.
               
            
                  2.
               
               
                  Druhý žalobný dôvod je založený na nesprávnom uplatnení článku 107 ods. 1 ZFEÚ, keďže Komisia vychádzala z nesprávneho rozdelenia dôkazného bremena.
               
            
                  3.
               
               
                  Tretí žalobný dôvod je založený na porušení povinnosti uviesť odôvodnenie vyplývajúcej z článku 296 ZFEÚ, keďže Komisia jednak nezdôvodnila, prečo je existencia práva na náhradu sporná, ani nestanovila, aká vysoká je nadmerná náhrada poskytnutá Vattenfall, a keďže rozhodnutie je rozporuplné.
               
            
                  4.
               
               
                  Štvrtý žalobný dôvod je založený na porušení článku 107 ods. 3 ZFEÚ, keďže Komisia vyhlásila náhradu, ktorá bola poskytnutá Vattenfall, za zlučiteľnú s vnútorným trhom, pričom na to nemala právomoc.
               
            
                  5.
               
               
                  Piaty žalobný dôvod je založený na porušení zásady právnej istoty, keďže Komisia opomenula stanoviť, či náhradu, ktorá bola poskytnutá Vattenfall, treba považovať za štátnu pomoc v zmysle článku 107 ods. 1 ZFEÚ.